Diari Oficial de la Generalitat Valenciana


Sumari del DOGV 6282, del 04-06-2010 (2010/6125)

RESOLUCIÓ de 31 de març de 2010, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció, per mitjà de la seua connexió amb el gasoducte d'Enagas des de la posició 15.20.03, de les instal·lacions corresponents per al subministrament en APB(1) al denominat Ramal de Villalonga i les seues instal·lacions auxiliars, al terme municipal de Villalonga, s'aprova el projecte d'execució i es declara, en concret, la seua utilitat pública. Expedient número CBREDE 2007/47/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6282

Data del DOGV
:   04-06-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/6125


Data del document
:   31-03-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 31 de març de 2010, de la Direcció General d'Energia, per la qual s'atorga a Gas Natural Cegas, SA, autorització administrativa per a la construcció, per mitjà de la seua connexió amb el gasoducte d'Enagas des de la posició 15.20.03, de les instal·lacions corresponents per al subministrament en APB(1) al denominat Ramal de Villalonga i les seues instal·lacions auxiliars, al terme municipal de Villalonga, s'aprova el projecte d'execució i es declara, en concret, la seua utilitat pública. Expedient número CBREDE 2007/47/46. [2010/6125]
Vist l'expedient amb referència CBREDE 2007/47/46, incoat pel Servici Territorial d'Energia de València, a instància de Gas Natural Distribución, SDG, SA, amb domicili a l'efecte de notificacions en el carrer Gravador Esteve, 14, 46589 València, relatiu a la sol·licitud de 6 d'agost de 2007, sobre autorització administrativa per a la construcció, per mitjà de la connexió amb el gasoducte d'Enagas des de la posició 15.20.03, de les instal·lacions corresponents per al subministrament en APB(1) al denominat Ramal de Villalonga i les seues instal·lacions auxiliars, al terme municipal de Villalonga, a la província de València, aprovació del projecte d'execució i declaració en concret d'utilitat pública.
S'adjunta un exemplar del projecte d'execució firmat per tècnic competent i visat pel col·legi professional corresponent el 16 de juliol de 2007.
Vist que per Resolució de la Direcció General d'Energia, de 23 de juny de 2008, es realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport de la Generalitat a nom de Gas Natural Distribución, SDG, SA a favor de Gas Natural Cegas, SA, entre les quals es troba la instal·lació que se sol·licita en l'expedient esmentat.
Vist que s'ha realitzat la informació pública a què es fa referència en la Llei 34/1998, de 7 d'octubre, del Sector d'Hidrocarburs; en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província de València, el dia 9 d'agost de 2008, en el Diari Oficial de la Comunitat Valènciana, de 30 de juliol de 2008, i en els diaris La Razón i ABC, de 4 d'agost de 2008, així com es va exposar en el tauler d'edictes de l'Ajuntament de Villalonga, únic afectat pel traçat de la instal·lació.
No consta en l'expedient la presentació d'al·legacions a la sol·licitud esmentada.
Vist que, de conformitat amb la sol·licitud efectuada segons el que establix el Reial Decret 1434/2002, s'ha remés a l'Ajuntament de Villalonga afectat la separata del projecte d'execució presentat, i se sol·licita un informe que done la conformitat o mostre l'oposició a l'autorització sol·licitada i, si és el cas, a les condicions tècniques procedents, així com sobre l'adaptació d'este al planejament urbanístic que s'haja d'aplicar, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat.
No consta en l'expedient la remissió de l'informe sol·licitat, a pesar de la reiteració efectuada pel Servici Territorial d'Energia.
Vist que, de conformitat amb el que establixen els articles 80 i 98 del Reial Decret 1434/2002 mencionat, es va remetre separata del projecte, amb les característiques generals de la instal·lació, a la resta de les administracions públiques, organismes i, si és el cas empreses de servicis públics o d'interés general afectats. D'acord amb la documentació que hi ha en l'expedient, concretament a la Confederació Hidrogràfica del Xúquer i a l'empresa Enagas.
No consta en l'expedient la remissió dels informes sol·licitats, a pesar de la reiteració efectuada pel Servici Territorial d'Energia.
Vist que consten com a antecedents les resolucions d'esta Direcció General d'Energia, de 24 de març de 2006 i de 12 de novembre de 2007, per mitjà de les quals s'atorga a Gas Natural Distribución, SDG, SA, autorització administrativa per a la construcció de les instal·lacions corresponents al gasoducte de gas natural denominat Villalonga-Gandia i les seues instal·lacions auxiliars, en diferents termes municipals, entre estos Villalonga, a la província de València, s'aprova el projecte d'execució i es declara, en concret, la seua utilitat pública.
Vist que consta com a documentació del projecte presentat resposta del Servici d'Avaluació d'Impacte Ambiental de la Conselleria de Territori i Habitatge, de 27 de juny de 2007, a la consulta efectuada per l'empresa sol·licitant, per mitjà de la qual es conclou que el projecte, per les seues característiques i dimensions no està sotmés a avaluació ambiental per cap de les normes d'aplicació en matèria d'impacte ambiental.
Vist que Gas Natural Cegas, SA, es troba inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que el projecte presenta un traçat plenament concretat, té entre la documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.
Vist que el Servici Territorial d'Energia de València, encarregat de la instrucció de l'expedient de sol·licitud, n'ha emés un informe favorable.
Atés que el projecte té una definició i concreció de les característiques tècniques i de traçat que garantixen la millor seguretat i la millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar-los adequadament.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que siguen aplicables, i, en especial, les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés la Direcció General d'Energia competent per a la resolució del present expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Atorgar autorització administrativa a l'empresa Gas Natural Cegas, SA, per a la construcció, per mitjà de la seua connexió amb el gasoducte d'Enagas des de la posició 15.20.03, de les instal·lacions corresponents per al subministrament en APB(1) al denominat Ramal de Villalonga i les seues instal·lacions auxiliars, al terme municipal de Villalonga, a la província de València
La present autorització quedarà sotmesa a les condicions que s'exposen a continuació:
1. El titular de la instal·lació constituirà en el termini d'un mes una garantia per valor de 5.013'49 euros, import del dos per cent del pressupost total de les instal·lacions afectades que consten en la present resolució per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La fiança esmentada es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, prèviament a la seua sol·licitud, una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.
2. La companyia Gas Natural Cegas, SA, complirà les obligacions que estrictament s'assenyalen en l'article 74 la Llei 34/1998, de 7 d'octubre, del Sector d'Hidrocarburs. En especial, estarà obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
4. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la legislació sectorial corresponent o amb altres disposicions que s'hagen d'aplicar i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.
5. La present autorització s'atorga sense perjuí de tercers i deixant fora de perill els drets particulars.
6. Serà causa de revocació de la present autorització:
- L'incompliment de la constitució del depòsit de garantia en la forma i el termini assenyalat en estes condicions.
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
Segon
Aprovar el projecte d'execució i les seues modificacions, firmat per tècnic competent i visat pel col·legi professional corresponent, el 16 de juliol de 2007, les característiques principals de les quals s'indiquen a continuació i sotmetre'l a les condicions que igualment s'esmenten:
- Tipus de gas: gas natural.
- Punt de connexió: posició 15.20.03 d'Enagas, en la intersecció d'este gasoducte amb el camí del Pla, situat al terme municipal de Villalonga.
- Traçat. Comença en el punt de connexió descrit, en la vàlvula de seccionament de 8''de diàmetre, per a finalitzar en la vàlvula de 10''de diàmetre i la «T» de presa en càrrega que connecta amb el ramal de Villalonga del gasoducte Villalonga-Gandia a l'altura del barranc de Morata.
El traçat comença en direcció est, contínua paral·lelament al gasoducte pel paratge de la Plantada i finalitza en l'esmentat ramal de Villalonga.
- Canonades i característiques. Acer al carboni de 8''i 10''de diàmetre, amb grossària de 4'0 mm, especificació UNE-EN 10660-2 i qualitat grau L-245, amb vàlvules de seccionament a l'inici i final, per a una pressió màxima de servici de 16 bar i cabal 30.000 m³ (n)/h. Longituds parcials respectives, 6 ml i 1.255 ml i longitud total de 1.261 ml.
Les canonades discorren soterrades a les profunditats següents:
En condicions normals d'estesa de la conducció, la profunditat mínima és d'un metre sobre la seua generatriu superior.
En l'encreuament de rius, torrents o rierols importants, s'ha previst aconseguir una profunditat mínima de soterrament entre 1'50 i 2'50 m, així mateix, en els encreuaments de carreteres, autovies, autopistes i altres vials, la canonada s'instal·larà a 1'50 m, com a mínim, i per al cas d'encreuaments amb ferrocarrils, la profunditat mínima serà de 2'50 m.
- Instal·lacions auxiliars:
Protecció catòdica, serà suficient amb la que hi ha actualment instal·lada en el ramal a Villalonga.
Sistema de comunicació i telecontrol, a través de conducte de polietilé que allotja el cable de fibra òptica.
Instal·lacions elèctriques, les necessàries per al funcionament dels sistemes abans citats.
- Pressupost total: 250.674'76 euros.
Les condicions a què està sotmesa la mencionada aprovació són les següents:
1ª. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i s'autoritzen.
2ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement, i presentarà l'oportú certificat de direcció, subscrit per tècnic competent i visat pel col·legi oficial corresponent.
3ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, si ho consideren convenient.
4ª. L'administració deixarà sense efecte la present resolució en qualsevol moment, en el cas que observe l'incompliment de les condicions que s'hi imposen.
En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.
5ª. El titular de la instal·lació haurà de tindre en compte en l'execució del projecte les condicions imposades pels organismes afectats.
6ª. El termini d'execució de les obres serà de 6 mesos a partir de l'ocupació real de les finques afectades. No obstant això, abans de l'acabament del dit termini, Gas Natural Cegas, SA, podrà sol·licitar-ne una ampliació per mitjà d'una sol·licitud motivada davant d'esta Direcció General d'Energia.
Tercer
Declarar, en concret, la utilitat pública del gasoducte autoritzat en el punt primer de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar la present resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. Es comunica que la publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport, en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
(1) APB: P>16 bar
València, 31 de març de 2010.- El director general d'Energia: Antonio Cejalvo Lapeña.